વીજ ગ્રાહકો માટે રાહતના સમાચાર છે કે હાલમાં જ GUVNLએ સમગ્ર દેશમાં સૌથી સસ્તા દરે (યુનિટ દીઠ Rs 2.43) 500 મેગાવોટ્સ પવન ઊર્જા માટે આઠ પાવર પર્ચેઝ એગ્રિમેન્ટસ સાઇન કર્યા છે. અગાઉ GUVNL દ્વારા યુનિટ દીઠ 3.74ના ભાવે પાવર પર્ચેઝ એગ્રિમેન્ટસ કરવામાં આવ્યા હતા. અલબત્ત, ગુજરાત વીજ નિયમન પંચ(જર્ક)ના 31મી મેના આદેશમાં GUVNLને ઉક્ત પાવર પર્ચેઝ એગ્રિમેન્ટ્સ સાઇન કરવા માટેની મંજૂરી આપવામાં આવી હતી. જે રાજ્યના GUVNLના વીજ ગ્રાહકોના હિતનો નિર્ણય છે. પવન ઊર્જા માટેનું આ અત્યાર સુધીનો સૌથી ઓછા ભાવનો કરાર હશે અને ગુજરાતે આ દિશામાં ભારતમાં નવી દિશા ચીંધવાનું કામ કર્યું છે. આ કરાર મુજબ એકથી દોઢ વર્ષ બાદ વીજળી પ્રાપ્ત કરી શકાશે અને કરારના અમલીકરણનો ગાળો ૨૫ વર્ષનો છે.